﻿ Իրար խոստացել են՝ չեն գրի վաղաժամկետ թոշակի անցնելու դիմում. «Ժողովուրդ» | Mediamall.AM
Իրար խոստացել են՝ չեն գրի վաղաժամկետ թոշակի անցնելու դիմում. «Ժողովուրդ»
9:45 - 12.Դեկտեմբեր.2019
«Ժողովուրդ» օրաթերթը փորձեց հենց ՍԴ դատավորներից պարզել' նրանք կգնան վաղ կենսաթոշակի, թե չեն օգտվի արտոնյալ հնարավորությունից: Մեզ հաջողվեց զրուցել միայն նրանցից երկուսի' Արմեն Դիլանյանի և Ֆելիքս Թոխյանի հետ, սակայն, ինչպես հայտնի է, օրենքով տրված հնարավորությունները չեն վերաբերում Արմեն Դիլանյանին և Վահե Գրիգորյանին:
«Ես կդժվարանամ ինչ-որ բան ասել, և դա կոռեկտ էլ չէ: Ես չեմ կարող ասել' իմ բախտը բերեց, թե ոչ, բայց այդ օրենքը ինձ վրա չի տարածվում»,- ասաց Արմեն Դիլանյանը: Իսկ, ահա, Ֆելիքս Թոխյանը հավելեց. «Ես արձակուրդում եմ, ինձ մի՛ անհանգստացրեք, և 1000 անգամ ասել եմ, որ մենք իրավունք չունենք մեկնաբանել: Օրենքով մեզ արգելված է մեկնաբանել»:
Հավելենք, որ «Ժողովուրդ» օրաթերթի տեղեկություններով' ՍԴ դատավորներն իրար խոստացել են ոչ մի պարագայում չգրել վաղաժամկետ թոշակի անցնելու դիմում: Իսկ ի՞նչ է սպասվում այդ դեպքում. իշխանությունները երկու ծրագիր ունեն' նախ, եթե դատավորները դիմումներ չգրեն երկամսյա ժամկետում, ապա կսկսվի նրանց ունեցվածքը ստուգելու գործընթաց' փորձելով այդպես որևէ խնդրահարույց հարց գտնել և իրավական լուծում տալ: Իսկ եթե այդ տարբերակն էլ չաշխատի, թերևս կգործադրվի «պլան Ճ-ն»: Ինչպես հայտնի է, 2020 թվականի փետրվարին ձևավորվելու է սահմանադրական փոփոխությունների հանձնաժողով, սակայն բուն սահմանադրական փոփոխությունները տեղի են ունենալու երկու տարի անց' 2022 թվականին, և գործընթացի վերջնական արդյունքը պետք է լինի Սահմանադրական դատարանի լուծարումը, որպեսզի այդկերպ հաղթահարվի ճգնաժամը»:
28/11/19 08:32 «Ժողովուրդ». Կաշառքի քրգործով անցնող դատավորը գնացել է թոշակի
18/05/17 09:17 «Ժողովուրդ». Ուշագրավ մանրամասներ՝ ԲՀԿ երեկվա նիստից. Ծառուկյանը նորից դիմում գրել է տվել
01/10/15 09:08 «Ժողովուրդ». Արտառոց դեպք՝ «Հրազդան» ՔԿՀ-ում. «զոն նայողն» ու Խուժանն իրար դեմ են դուրս եկել
23/07/14 08:27 «Ժողովուրդ». «Բնապահպանության նախարարը շատ վատ «սովորություն» ունի` աշխատակիցներին դիմում է կենդանիների անուններով»
10/01/14 21:00 Վարդան Պետրոսյանի գործով դատախազն իր դիմումի համաձայն ազատվել է աշխատանքից՝ թոշակի անցնելու կապակցությամբ